प्रहरी समायोजन गर्नेबारे छलफल भइरहेको छ : गृहमन्त्री लामिछाने
उपप्रधानमन्त्री एवम् गृहमन्त्री रवि लामिछानेले प्रहरी समायोजनलाई मूर्त रुप दिन सरकारले तीब्ररुपमा छलफल चलाइरहेको बताएका छन् । बुधबार जनकपुरमा मधेस प्रदेशस्तरीय सुरक्षा गोष्ठीपछि गृहमन्त्री लामिछानेले प्रहरी समायोजनलाई पूर्णता प्रदान गर्नका लागि गम्भीर भएर  छलफल चलाइरहेको बताए ।
काठमाडौँ — उपप्रधानमन्त्री एवम् गृहमन्त्री रवि लामिछानेले प्रहरी समायोजनलाई मूर्त रुप दिन सरकारले तीब्ररुपमा छलफल चलाइरहेको बताएका छन् । बुधबार जनकपुरमा मधेस प्रदेशस्तरीय सुरक्षा गोष्ठीपछि गृहमन्त्री लामिछानेले प्रहरी समायोजनलाई पूर्णता प्रदान गर्नका लागि गम्भीर भएर  छलफल चलाइरहेको बताए ।उनले समायोजनका लागि केही समय लागेपनि त्रुटिबिना समायोजन गर्ने प्रतिवद्धता व्यक्त गरे । प्रहरी समायोजनकै विषयलाई लिएर प्रदेशका गृहमन्त्रीहरुसँग दुई चरणको छलफल समेत भइसकेको उनले बताए ।‘प्रहरी समायोजनको ड्राफ्टमा काम भएको छ । मैले पदभार सम्हालेपछि त्यसलाई छलफलको विषय पनि हामीले बनाएका थियौँ । यसमा हामीले मन्त्रालयमा बृहत छलफल पनि गरेका छौँ । गत हप्ता पनि छलफल गरेका थियौँ,' उनले भने, 'त्यसमा केही काम गर्नुपर्ने ठाउँहरु अवश्य रहेका छन् । सरकारको काम कारबाही भनेको अविच्छिन्नता पनि हो ।'गृहमन्त्री लामिछानेले आरोप लाग्ने र उजुरी पर्ने बित्तिकै सांसद एवं मन्त्री सबैले राजीनामा दिने गरी सर्वदलीय सहमति गर्नुपर्ने बताए । उनले कांग्रेसले राजीनामा माग गरेको र संसद् अवरोध गरिरहेकोबारे सञ्चारकर्मीको प्रश्नमा कांग्रेसको माग भन्दा राष्ट्रिय स्वतन्त्र पार्टीले एक कदम अघि बढेर उजुरी पर्ने बित्तिकै सांसद, मन्त्री सबैले राजीनामा दिनेगरी सर्वदलीय सहमति गर्न प्रस्ताव गरिसकेको बताए । 